Josune var utrolig sød og imødekommende. Hun gik os i møde så vi nemmere kunne finde lejligheden fra det nærliggende busstop, og viste os derefter rundt i lejligheden. Hun sikrede sig at vi vidste hvor alting var, og hvordan de forskellige ting i lejligheden virkede, ligeledes havde hun et kort over Bilbao klar og masser af anbefalinger til steder vi kunne besøge. Lejligheden så ud præcis som på billederne, nabolaget var stille og roligt, og der lå et supermarked kun 2 minutters gang fra lejligheden. Josunes lejlighed var den perfekte base for en hyggelig ferie i Bilbao. Vi kan varmt anbefale Josune og hendes lejlighed, vi ville så absolut vælge at bo der igen hvis vi kom til Bilbao.